Kell 1.50 sõideti tramm treilerilt maha rööbastele. Teine osa pandi külge ja väike kollane masin transportis uue trammi juba depoosse.

Uued trammid ostetakse saastekvootide müügist saadava tulu eest. Trammid hakkavad sõitma 3. ja 4. trammiliinil ehk Tondi-Kadriorg ning Tondi-Ülemiste.

Järgmise aasta lõpuks teenindavad tallinlasi kokku 16 uut trammi. Viimased neli optsiooniga lisaks ostetud trammi jõuavad liinile 2016. aasta I kvartalis.